-----------------------------------------------------------------------
  3. ลักษณะการประกอบธุรกิจ

  -----------------------------------------------------------------------

3.1 ประวัติความเป็นมา

บริษัท ไมด้า-เมดดาลิสท์ เอ็นเธอร์เทนเมนท์ จำกัด (มหาชน) (“บริษัท”) เดิมชื่อ บริษัท ไมด้า
อุตสาหกรรม จำกัด จดทะเบียนจัดตั้งเมื่อวันที่ 7 มกราคม 2535 ด้วยทุนจดทะเบียนเริ่มแรก 5
ล้านบาท เพื่อประกอบกิจการผลิตดอกลำโพง และตู้ลำโพงสำหรับเครื่องเสียงเพื่อใช้ในบ้าน
และชิ้นส่วนเครื่องใช้ที่ทำจากไม้ตามคำสั่งซื้อของผู้ประกอบการในประเทศเป็นหลัก
ทั้งนี้กลุ่มผู้ก่อตั้งได้แก่ กลุ่มตระกูลเอี้ยวศิวิกูล และนายธเนศ ดิลกศักยวิทูร ต่อมาในปี 2539
บริษัทได้เพิ่มทุนจดทะเบียนเป็น 30 ล้านบาท โดยการออกหุ้นสามัญเพิ่มทุนใหม่จำนวน 2.50 ล้านหุ้น
มูลค่าที่ตราไว้หุ้นละ 10 บาท เสนอขายให้กับผู้ถือหุ้นเดิม เพื่อใช้เป็นเงินทุนหมุนเวียนของกิจการ

ในปี 2545 บริษัทได้ขยายการดำเนินธุรกิจไปสู่การเป็นฐานการผลิต (“Original Equipment
Manufacturer : OEM”) สำหรับผลิตภัณฑ์ประเภทเครื่องเล่นสันทนาการ
(Coin-Operated-Entertaining Machine) ที่มีการใช้ชิ้นส่วนที่ทำจากไม้เป็นส่วนประกอบ
เช่น เครื่องเล่นปาเป้าอิเลคทรอนิคส์ (Electronic Dart Board) โต๊ะพูล (Pool Table)
และโต๊ะฟุตบอล (Soccer Table)
เพื่อจำหน่ายให้แก่ลูกค้าที่เป็นเจ้าของตราสินค้าในต่างประเทศทั้งหมด
โดยลูกค้าจะนำไปจำหน่ายต่อให้แก่ตัวแทนจำหน่ายสินค้า (Distributor) ผู้จัดจำหน่ายสินค้า
(Agent) และผู้ประกอบการ (Operator) ของลูกค้าอีกทอดหนึ่งภายใต้ตราสินค้าของตนเอง

ในเดือนธันวาคม ปี 2547 บริษัทตกลงร่วมทุนกับ MMC โดยได้เพิ่มทุนจดทะเบียนจาก 30 ล้านบาท
เป็น 240 ล้านบาท โดยการออกหุ้นสามัญใหม่จำนวน 21 ล้านหุ้น มูลค่าที่ตราไว้หุ้นละ 10 บาท
เพื่อจำหน่ายให้กับผู้ถือหุ้นฝ่ายไทยจำนวน 12.6 ล้านหุ้น และ MMC จำนวน 8.4 ล้านหุ้น
ในราคาหุ้นละ 10 บาท และได้เรียกชำระค่าหุ้นเพียงร้อยละ 25 ของทุนจดทะเบียนส่วนที่เพิ่ม
ทำให้บริษัทมีทุนชำระแล้ว ณ วันสิ้นปี 2547 เป็นจำนวน 82.50 ล้านบาท หลังจากนั้น
บริษัทได้มีมติลดทุนจดทะเบียนจำนวน 40 ล้านบาท จากเดิม 240 ล้านบาท เหลือ 200 ล้านบาท
พร้อมทั้งได้เรียกชำระค่าหุ้นส่วนที่เหลือในช่วงไตรมาสแรกของปี 2548 ทำให้ผู้ถือหุ้นฝ่ายไทย และ
MMC ถือหุ้นเป็นจำนวน 13 ล้านหุ้น และ 7 ล้านหุ้น หรือคิดเป็นสัดส่วนร้อยละ 65 และ 35
ของทุนจดทะเบียนชำระแล้วจำนวน 200 ล้านบาท ตามลำดับ ทั้งนี้ ผู้ถือหุ้นฝ่ายไทย และ MMC
ได้ตกลงร่วมกันที่จะนำหุ้นจำนวน 44.57 ล้านหุ้น และจำนวน 24 ล้านหุ้น ตามลำดับ รวมเป็น
68.57 ล้านหุ้น มูลค่าที่ตราไว้หุ้นละ 1 บาท เข้าฝากในบัญชี Lock up กับบริษัท
ศูนย์รับฝากหลักทรัพย์ (ประเทศไทย) จำกัด ซึ่งคิดเป็นร้อยละ 28.57 ของทุนชำระแล้ว (240
ล้านหุ้น) ในกรณีที่ผู้ร่วมทุนฝ่ายใดฝ่ายหนึ่งต้องการขายหุ้นของตนออกจากบัญชี Lock up
จะต้องได้รับความยินยอมจากผู้ร่วมทุนทั้งสองฝ่าย
และตกลงที่จะรักษาสัดส่วนการถือหุ้นตลอดระยะเวลาของการร่วมทุนของผู้ถือหุ้นแต่ละฝ่ายให้ไม่น้อยกว่าร้อยละ
10 ของทุนชำระแล้ว (240 ล้านบาท)

ในช่วงไตรมาสที่ 1 ปี 2548 บริษัทได้นำเงินที่ได้จากการเพิ่มทุนจำนวน 170 ล้านบาท
ดังกล่าวข้างต้น ไปซื้อที่ดินประมาณ 4 ไร่ ซึ่งเป็นที่ตั้งของโรงงานปัจจุบัน
และซื้อที่ดินเพิ่มอีกประมาณ 17 ไร่ เพื่อรองรับการก่อสร้างในส่วนการขยายโรงงาน
และคลังสินค้าจากบุคคลที่เกี่ยวโยงกัน และได้ทำสัญญาซื้อตราสินค้า “Medalist” (Trademark
Agreement) จาก MMC เพื่อทำให้บริษัทมีสิทธิแต่เพียงผู้เดียว (Exclusive Right) ในการผลิต
และจำหน่ายเครื่องเล่นอิเลคทรอนิคส์ และอุปกรณ์ที่เกี่ยวข้องภายใต้ตราสินค้าดังกล่าวได้ทั่วโลก
ยกเว้น ประเทศต่างๆ ในทวีปอเมริกา ประเทศรัสเซีย ประเทศจีน และประเทศอินเดีย
(พื้นที่ที่บริษัทได้รับสิทธิในการผลิต และจำหน่ายผลิตภัณฑ์เครื่องเล่นอิเลคทรอนิคส์
และอุปกรณ์ที่เกี่ยวข้องภายใต้ตราสินค้า “Medalist” จะรวมเรียกว่า “Territory”
ส่วนพื้นที่อื่นๆ ซึ่งยังคงเป็นสิทธิของ MMC ได้แก่ ประเทศต่างๆ ในทวีปอเมริกา ประเทศรัสเซีย
ประเทศจีน และประเทศอินเดีย จะรวมเรียกว่า “Non-Territory”) ซึ่งทำให้บริษัท
สามารถจำหน่ายสินค้าได้ในราคาที่สูงขึ้น และมีกำไรต่อหน่วยสูงขึ้น
เนื่องจากจำหน่ายไปยังลูกค้าโดยตรงโดยไม่ต้องขายผ่าน MMC ดังเช่นในอดีต

นอกจากนี้ บริษัทได้ทำสัญญาสนับสนุนการดำเนินธุรกิจ (Supporting Agreement) กับ MMC
โดยกำหนดให้ MMC ช่วยทำการส่งเสริมการตลาด
และช่องทางจำหน่ายเชิงรุกสำหรับเครื่องเล่นปาเป้าอิเลคทรอนิคส์ และอุปกรณ์อื่นที่เกี่ยวข้องในพื้นที่
Territory เช่น การส่งมอบรายชื่อ สถานที่ติดต่อ และรายละเอียดอื่นๆ ของลูกค้าให้กับบริษัท
การประสานงานให้บริษัทได้ติดต่อกับลูกค้าโดยตรง และสนับสนุนการขยายฐานลูกค้าใหม่ใน
Territory เป็นต้น ซึ่งทำให้บริษัทได้ประโยชน์จากการเรียนรู้ด้านการตลาด
และช่วยเสริมความสามารถในการเพิ่มรายได้ให้กับบริษัทอีกทางหนึ่ง

ที่ประชุมวิสามัญผู้ถือหุ้น ครั้งที่ 9/2548 เมื่อวันที่ 11 สิงหาคม 2548
มีมติให้บริษัทแปรสภาพเป็นบริษัทมหาชน และเปลี่ยนแปลงมูลค่าที่ตราไว้ต่อหุ้นจาก 10 บาท เป็น 1
บาท พร้อมทั้งเพิ่มทุนจดทะเบียนเป็นจำนวน 250 ล้านบาท โดยออกหุ้นสามัญใหม่จำนวน 50 ล้านหุ้น
เพื่อเสนอขายต่อประชาชนจำนวน 40 ล้านหุ้น
และเพื่อรองรับการใช้สิทธิตามใบสำคัญแสดงสิทธิที่จะซื้อหุ้นสามัญที่จะเสนอขายให้กับกรรมการ
และพนักงานของบริษัทจำนวน 10 ล้านหุ้น
และมีมติให้นำหุ้นสามัญของบริษัทเข้าจดทะเบียนเป็นหลักทรัพย์จดทะเบียนในตลาดหลักทรัพย์แห่งประเทศไทย

ในปี 2549 บริษัทได้ลงทุนในหุ้นสามัญของบริษัท ภูเก็ต เพนนินซูลา จำกัด จำนวน 1.2 ล้านหุ้น
ในราคาหุ้นละ 116.66 บาท เป็นจำนวนรวม 140 ล้านบาท คิดเป็นสัดส่วนร้อยละ 20
ของทุนจดทะเบียนของบริษัทดังกล่าว

ในระหว่างปี 2549 - 2550 มีการใช้สิทธิตามใบสำคัญแสดงสิทธิ
มีผลทำให้ทุนจดทะเบียนที่ชำระแล้วเพิ่มขึ้นเป็น 250 ล้านบาท

ในปี 2550 บริษัท MMC ได้มอบสิทธิการขายในส่วนของประเทศรัสเซีย ประเทศจีน
และประเทศอินเดีย ให้กับทางบริษัท
เพื่อให้บริษัทมีสิทธิในการเพิ่มช่องทางทางการตลาดไปในประเทศ ดังกล่าว โดย MMC
สัญญาว่าจะไม่ประกอบธุรกิจที่แข่งขันกันในพื้นที่ดังกล่าว

ในปี 2551 บริษัทได้จดทะเบียนเพิ่มทุนเป็น 375 ล้านบาท
เพื่อรองรับการใช้สิทธิตามใบสำคัญแสดงสิทธิ (MME-W1) โดย ณ วันที่ 31 ธันวาคม 2551
บริษัทมีทุนจดทะเบียนที่ชำระแล้ว 250 ล้านบาท

ระหว่างปี 2552 คณะกรรมการบริษัท มีมติให้โอนเงินลงทุนบริษัท ภูเก็ต เพนนินซูลา จำกัด
ไปเป็นเงินลงทุนระยะยาวอื่น

ในปี 2552 บริษัทลงทุนในบริษัท เมดดาลิสท์ วิชั่น จำกัด ซึ่งประกอบธุรกิจ บริการรับเขียน จัดทำ
ออกแบบ และพัฒนาเว็บไซด์ และโฮมเพจ รับโฆษณา ออบแบบโฆษณา และบริการประชาสัมพันธ์
โดยผ่านระบบอินเตอร์เน็ต สายโทรศัพท์ เกมส์ออนไลน์ มูลค่าลงทุน 17.8 ล้านบาท
หรือคิดเป็นสัดส่วนการลงทุนร้อยละ 89 ของจำนวนหุ้นทั้งหมด

ในปี 2553 บริษัทลงทุนในบริษัท ออร่า ดรีม จำกัด โดยลงทุนในหุ้นสามัญจำนวน 4.5 ล้านหุ้น
มูลค่าหุ้นละ 10 บาท คิดเป็นจำนวนเงิน 45 ล้านบาท (ถือหุ้นร้อยละ 9)
โดยบริษัทดังกล่าวประกอบกิจการโรงแรมในจังหวัดนครปฐม

ในปี 2554 บริษัทได้จดทะเบียนลดทุนจาก 375 ล้านบาท เป็น 250 ล้านบาท
ซึ่งเป็นหุ้นสามัญส่วนที่เหลือจากการสำรองไว้เพื่อรองรับการใช้สิทธิตามใบสำคัญแสดงสิทธิที่จะซื้อหุ้นสามัญรุ่นที่
1 (MME-W1)

ในปี 2555 บริษัทลงทุนในบริษัท บูสท์ พลัส จำกัด โดยลงทุนในหุ้นสามัญจำนวน 3.00 ล้านหุ้น
มูลค่าหุ้นละ 6.00 บาท คิดเป็นจำนวนเงิน 18.00 ล้านบาท (ถือหุ้นร้อยละ 99.99)
ซึ่งบริษัทดังกล่าวประกอบกิจการ รับจ้างจัดงานทั้งภายใน และภายนอกสถานที่ จัดคอนเสิร์ต
และจัดกิจกรรมส่งเสริมการตลาด

ในปี 2555 บริษัทลงทุนในบริษัท กริฟฟิน เอฟโวลูชั่น จำกัด โดยลงทุนในหุ้นสามัญจำนวน 0.20
ล้านหุ้น มูลค่าหุ้นละ 2.50 บาท คิดเป็นจำนวนเงิน 0.30 ล้านบาท (ถือหุ้นร้อยละ 60.00)
ซึ่งบริษัทดังกล่าวประกอบกิจการผลิตข้อมูลนิ่ง เสียง ข้อความ ภาพเคลื่อนไหว
ผ่านระบบสื่อสารทุกประเภท

ในเดือนธันวาคม 2555 บริษัทบันทึกค่าเผื่อการด้อยค่าของเงินลงทุนระยะยาวอื่น ของบริษัท ภูเก็ต
เพนนินซูล่า จำกัด เนื่องจากมีคดีความเกี่ยวกับหนี้สินจำนวนมากและคดีกล่าวหาจากราชการ
เรื่องการบุกรุกที่สาธารณะ
ฝ่ายบริหารของบริษัทเชื่อว่าโอกาสที่จะได้ข้อยุติทั้งหมดคงใช้เวลานานและอาจมีผลเสียหายต่อบริษัทที่บริษัทไปลงทุน
จึงมีมติให้บันทึกค่าเผื่อการด้อยค่าของเงินลงทุนระยะยาวอื่นดังกล่าวทั้งจำนวน เป็นจำนวนเงิน 138
ล้านบาท ในงบแสดงฐานะการเงินรวมและ 140 ล้านบาทในงบแสดงฐานะการเงินเฉพาะกิจการ ณ
วันที่ 31 ธันวาคม 2555

3.2 ภาพรวมการประกอบธุรกิจของบริษัท

บริษัทประกอบธุรกิจผลิต และจำหน่ายผลิตภัณฑ์เครื่องเล่นปาเป้าอิเลคทรอนิคส์ โต๊ะพูล โต๊ะฟุตบอล
โต๊ะไฟร์บอล และอุปกรณ์ที่เกี่ยวข้อง ภายใต้ตราสินค้าของบริษัทเองคือ “Medalist”
ให้กับตัวแทนจำหน่ายสินค้าในต่างประเทศทั่วโลกที่เป็นพื้นที่ใน Territory (พื้นที่ทั่วโลก ยกเว้น
ทวีปอเมริกา) โดยตรง

นอกจากนี้ บริษัทยังผลิตเครื่องเล่นอิเลคทรอนิคส์อื่นๆ ได้แก่ โต๊ะพูล และโต๊ะฟุตบอล
ตามคำสั่งซื้อของลูกค้าในต่างประเทศที่เป็นเจ้าของตราสินค้าของตนเอง โดยมีตลาดหลัก คือ
ประเทศสหรัฐอเมริกา และสหราชอาณาจักร

ในส่วนของผลิตภัณฑ์อื่นๆ ได้แก่ ดอกลำโพง ตู้ลำโพงสำหรับเครื่องเสียงเพื่อใช้ในบ้าน
และชิ้นส่วนเครื่องใช้ที่ทำจากไม้
บริษัทจะทำการผลิตตามคำสั่งซื้อให้ผู้ประกอบการในประเทศโดยตรง

ดังนั้น บริษัทจึงเป็นผู้ประกอบการที่ครบวงจร กล่าวคือ เป็นทั้ง ผู้ผลิต
และจำหน่ายสินค้าให้กับลูกค้าภายใต้ตราสินค้าของบริษัทโดยตรง
รวมทั้งเป็นฐานการผลิตผลิตภัณฑ์ภายใต้ตราสินค้าอื่นๆ ตามคำสั่งซื้อของลูกค้า
ซึ่งถือว่าเป็นการเพิ่มจุดแข็งให้กับบริษัท และช่วยให้ผลประกอบการของบริษัทดีขึ้น

3.3 โครงสร้างรายได้ของบริษัท (งบการเงินรวม)

+---------------------------+------+------+-----+------+------+------+
| รายละเอียด                 | สำ   |      | ส   |      | สำ   |      |
|                           | หรับป |      | ำหร |      | หรับป |      |
|                           | ีสิ้นสุด |      | ับปีส |      | ีสิ้นสุด |      |
|                           |      |      | ิ้นสุด |      |      |      |
|                           | วันที่  |      |     |      | วันที่  |      |
|                           | 31   |      | วันที่ |      | 31   |      |
|                           | ธัน   |      | 31  |      | ธัน   |      |
|                           | วาคม |      | ธันว |      | วาคม |      |
|                           | 2553 |      | าคม |      | 2555 |      |
|                           |      |      | 2   |      |      |      |
|                           |      |      | 554 |      |      |      |
+===========================+======+======+=====+======+======+======+
|                           | ล้า   | ร    | ล้าน | ร    | ล้า   | ร    |
|                           | นบาท | ้อยละ | บาท | ้อยละ | นบาท | ้อยละ |
+---------------------------+------+------+-----+------+------+------+
| 1. รายได้จากการขาย         |      |      |     |      |      |      |
+---------------------------+------+------+-----+------+------+------+
| รายได้จากการขายต่างประเทศ   |      |      |     |      |      |      |
+---------------------------+------+------+-----+------+------+------+
| เครื่องเล่นปาเป้าอิเลคทรอนิคส์   | 2    | 4    | 17  | 5    | 6.16 | 6.80 |
|                           | 5.96 | 4.90 | .92 | 3.48 |      |      |
+---------------------------+------+------+-----+------+------+------+
| โต๊ะพูล                     | 4.00 | 6.92 | (0. | (0   | 0.22 | 0.24 |
|                           |      |      | 03) | .09) |      |      |
+---------------------------+------+------+-----+------+------+------+
| โต๊ะฟุตบอล                  | 0.40 | 0.69 | 0   | 0.27 | 0.07 | 0.08 |
|                           |      |      | .09 |      |      |      |
+---------------------------+------+------+-----+------+------+------+
| โต๊ะไฟร์บอล                 | 1.66 | 2.87 | 0   | 0.12 | (0   | (0   |
|                           |      |      | .04 |      | .13) | .14) |
+---------------------------+------+------+-----+------+------+------+
| อื่นๆ 1/                    | 5.97 | 1    | 2   | 7.97 | 1    | 1    |
|                           |      | 0.33 | .67 |      | 0.17 | 1.22 |
+---------------------------+------+------+-----+------+------+------+
| รวมขายต่างประเทศ           | 3    | 6    | 20  | 6    | 1    | 1    |
|                           | 7.99 | 5.71 | .69 | 1.75 | 6.49 | 8.20 |
+---------------------------+------+------+-----+------+------+------+
| รายได้จากการขายในประเทศ    |      |      |     |      |      |      |
+---------------------------+------+------+-----+------+------+------+
| ตู้ลำโพง ดอกลำโพง และ       | 0.37 | 0.64 | 0   | 0.72 | 0.76 | 0.84 |
| อุปกรณ์ที่เกี่ยวข้อง             |      |      | .24 |      |      |      |
+---------------------------+------+------+-----+------+------+------+
| เครื่องเล่นปาเป้าอิเลคทรอนิคส์   | 0.64 | 1.11 | 0   | 2.54 | 0.48 | 0.53 |
|                           |      |      | .85 |      |      |      |
+---------------------------+------+------+-----+------+------+------+
| โต๊ะพูล                     | 1.23 | 2.13 | 0   | 2.44 | 0.39 | 0.43 |
|                           |      |      | .82 |      |      |      |
+---------------------------+------+------+-----+------+------+------+
| โต๊ะฟุตบอล                  | 0.20 | 0.34 | 0   | 1.10 | 0.53 | 0.58 |
|                           |      |      | .37 |      |      |      |
+---------------------------+------+------+-----+------+------+------+
| โต๊ะไฟร์บอล                 | 0.08 | 0.14 | -   | -    | 0.05 | 0.06 |
+---------------------------+------+------+-----+------+------+------+
| อื่นๆ 1/                    | 0.58 | 1.00 | 0   | 2.02 | 1.13 | 1.24 |
|                           |      |      | .68 |      |      |      |
+---------------------------+------+------+-----+------+------+------+
| รวมขายในประเทศ            | 3.10 | 5.36 | 2   | 8.83 | 3.34 | 3.68 |
|                           |      |      | .96 |      |      |      |
+---------------------------+------+------+-----+------+------+------+
| รวมรายได้จากการขาย         | 4    | 7    | 23  | 7    | 1    | 2    |
|                           | 1.09 | 1.07 | .65 | 0.58 | 9.83 | 1.88 |
+---------------------------+------+------+-----+------+------+------+
| 2. รายได้จากการบริการ       | -    | -    | 1   | 4.02 | 6    | 7    |
|                           |      |      | .35 |      | 5.66 | 2.44 |
+---------------------------+------+------+-----+------+------+------+
| 3. รายได้อื่น 2/             | 1    | 2    | 8   | 2    | 5.15 | 5.68 |
|                           | 6.73 | 8.93 | .51 | 5.40 |      |      |
+---------------------------+------+------+-----+------+------+------+
| รายได้รวม                  | 5    | 10   | 33  | 10   | 9    | 10   |
|                           | 7.82 | 0.00 | .51 | 0.00 | 0.64 | 0.00 |
+---------------------------+------+------+-----+------+------+------+

หมายเหตุ: 1/ รายได้จากการขายอื่นๆ ประกอบด้วย
รายได้จากการจำหน่ายอุปกรณ์ที่เกี่ยวกับสินค้าของบริษัท เช่น แป้นปาเป้า แผงวงจรรับสัญญาณ จอ
LCD และชิ่งโต๊ะพูล เป็นต้น

2/ รายได้อื่น ได้แก่ รายได้จากการบริการ ดอกเบี้ย กำไรจากอัตราแลกเปลี่ยน
กำไรจากการจำหน่ายสินทรัพย์
และรายได้ค่าธรรมเนียมการใช้ตู้ปาเป้าเพื่อใส่โปรแกรมอื่นที่เป็นของลูกค้า

3.4 เป้าหมายการดำเนินธุรกิจและแผนงานในอนาคต

บริษัทมีเป้าหมายที่จะเป็นผู้นำด้านการผลิต และจำหน่ายเครื่องเล่นสันทนาการ
ภายใต้ตราสินค้าของบริษัท โดยมีนโยบายที่จะขยายตลาด
และกระจายสินค้าของบริษัทให้ครอบคลุมทุกประเทศในพื้นที่ Territory
โดยจะเป็นผู้บุกเบิกรายแรกในพื้นที่ใหม่ๆ โดยอาศัยประสบการณ์ ความเชี่ยวชาญ และความสำเร็จ
ในอดีตที่ผ่านมา นอกจากนี้ บริษัทยังมีนโยบายที่จะขยายกำลังการผลิต
รวมทั้งพัฒนาขบวนการผลิตให้มีความรวดเร็วมากขึ้น เพื่อรองรับความต้องการที่เพิ่มสูงขึ้น
และมีแผนในการพัฒนาบุคลากรด้านตลาดต่างประเทศ
เพื่อให้สอดคล้องกับลักษณะการประกอบธุรกิจของบริษัทที่มีลูกค้าหรือตลาดหลักเป็นตลาดในต่างประเทศ

ทั้งนี้ ด้วยชื่อเสียง และความนิยมในตราสินค้า “Medalist”
บริษัทเชื่อว่าจะสามารถดำเนินธุรกิจให้ประสบความสำเร็จตามเป้าหมายได้เป็นอย่างดี

ในปี 2555 บริษัทได้นำที่ดินรอการพัฒนามาจัดสรรที่ดิน เพื่อขายตามโครงการ ดิ อิมเพลส
โดยแบ่งเป็นแปลงย่อยทั้งหมดจำนวน 49 แปลง จำหน่ายที่ดินพร้อมสิ่งปลูกสร้างประเภทบ้านเดี่ยว 2
ชั้น และแปลงสาธารณูปโภคจำนวน 2 แปลง ซึ่งคาดว่าเฟสแรกจะแล้วเสร็จพร้อมขายในปี 2556